Otto Eckmann
Store norske leksikon,Kunst og estetikk,Bildende kunst,Kunsthistorie,Postimpresjonisme, symbolisme og art nouveau
Otto Eckmann var en tysk maler. Han var en av banebryterne for utviklingen av jugendstilen (art nouveau), som i hans utforming særlig bygde på stiliserte plantedeler og blomster.
Eckmann studerte kunst og kunstindustri i Hamburg, Nürnberg og München frem til 1890, og innledet deretter en relativt suksessrik, men kortvarig karriere som maler. Fra 1894 og fremover flyttet han sitt fokus over til grafikk og kunsthåndverk. Han ble en betydelig bokkunstner og utviklet skrifttypen Eckmann-Schrift, mens han ved siden av også gjorde en del kommersielle arbeider. Blant annet designet han reklamemateriale for elektronikkfirmaet AEG og fliser for Villeroy & Boch.Eckmanns karriere fikk dessverre en brå og tragisk slutt da han døde av tuberkulose i 1902, kun 36 år gammel. Les mer i Store norske leksikon kunst i Tyskland jugendstil art nouveau